โรงงานน้ำตาลขอระบายน้ำตาลที่เหลือจาก1ล้านกระสอบเอง
โรงงานน้ำตาลทวงน้ำตาล 1 ล้านกระสอบคืนจากพาณิชย์ หากขายไม่หมดภายในสิ้นเดือนนี้
7 เม.ย. 2553

โรงงานน้ำตาลทวงน้ำตาล 1 ล้านกระสอบคืนจากพาณิชย์ หากขายไม่หมดภายในสิ้นเดือนนี้
แหล่งข่าวจาก 3 สมาคมโรงงานน้ำตาล เปิดเผยว่า หากกระทรวงพาณิชย์ไม่สามารถระบายน้ำตาลจำนวน 1 ล้านกระสอบ (1 แสนตัน) ให้หมดได้ภายในเดือนเม.ย.นี้ โรงงานน้ำตาลจะทำหนังสือไปยังกระทรวงพาณิชย์ เพื่อขอคืนมาบริหารเองทั้งหมด เนื่องจากช่วงฤดูร้อนจะมีความต้องการน้ำตาลมาก จึงเป็นจังหวะที่ดีที่จะระบายน้ำตาล เพราะถ้าน้ำตาลเหลือค้างอยู่ก็ไม่ทราบว่าจะเหลือเป็นน้ำตาลค้างกระดาน หรือเหลือเป็นของกระทรวงพาณิชย์
ขณะนี้ โรงงานยังไม่ได้รับการติดต่อจากยี่ปั๊วทั้ง 11 รายของกระทรวงพาณิชย์ว่าจะมาขอรับน้ำตาลไป จึงขอให้มารับน้ำตาลภายในวันที่ 31 เม.ย. เพราะการเก็บน้ำตาลไว้ก็มีต้นทุนที่เพิ่มขึ้น ส่วนที่มารับไปแล้วจำนวนประมาณ 3,000 กระสอบ
แหล่งข่าว กล่าวว่า ปกติการขึ้นงวดน้ำตาลแต่ละงวดจะขึ้นที่จำนวน 4.03 แสนกระสอบ และจะเหลือค้างกระดานประมาณ 2-3 แสนกระสอบ ถ้าโรงงานนำน้ำตาลในส่วนดังกล่าวมากระจายเอง และเหลือค้างกระดานเท่ากับปริมาณปกติ ก็จะตรวจสอบได้ว่าโรงงานน้ำตาลสามารถบริหารน้ำตาลได้